open-index/open-wikipedia-markdown huggingface dataset:
Burnley

**Burnley** er en markedsby i Lancashire i England. Den er administrasjonssenter for distriktet Burnley. Den er lokalisert 34&nbsp;km nord for Manchester og 32&nbsp;km øst for Preston, beliggende ved samløpet av elvene Calder og Brun. Byen er omgitt av et ruralt område med jordbruk og landsbyer som Worsthorne, Cliviger, Hurstwood, Fence og Higham, og har et omdømme som et regionale senter av fortreffelighet for fabrikasjon og flyindustri. Befolkningen har dalt med bortimot 2500 mennesker, eller 3 prosent, siden folketellingen i 2001. Befolkningstallet for 2011 var på 87 057 innbyggere. Det er særlig unge mennesker som ikke blir værende i byen. Burnley er det 21. underprivilegert området i England, med en lavere forventet levealder  enn resten av landet.

Byen vokste opp omkring industrivirksomhet på 1800-tallet. Det var særlig tekstilindustri som var viktig, og da denne møtte nedgangstider førte det til høy arbeidsledighet i Burnley. I 2001 oppsto det ved flere tilfeller uroligheter i byen som en følge av sosial nød og spenninger mellom forskjellige folkegrupper, spesielt mellom hvite og asiater. British National Party har hatt økende oppslutning i lokalvalg, mye på grunn av utbredt fattigdom i flere bydeler, mens den forholdsvis store andelen av befolkningen som kommer fra Asia føler at de blir presset inn i byens aller minst privilegerte områder.

## Idrett
Burnley FC har spilt på Turf Moor siden 1893, og var en av klubbene som grunnla The Football League.

## Vennskapsbyer
Burnleyhar følgende vennskapsbyer:

*  Vitry-sur-Seine, Frankrike (siden 1958)

## Referanser


## Litteratur
* Bennett, Walter (1946–1951): *The History of Burnley*, 4 bind, Burnley Corporation
* Bolton, Ken; Frost, Roger (2006): *Burnley*, Francis Frith, ISBN 1-84589-131-7
* Hall, Brian (2002): *Burnley: A Short History*, Burnley Historical Society
* Hall, Brian; Spencer, Ken (1993): *Burnley: A Pictorial History*, Phillimore, ISBN 0-85033-866-2
* Rickards, Guy (Juli 1997): «Icarus Soaring: The Music of John Pickard» i: *Tempo*, n.s., 201 , s. 2–5
* Roberts, Kev (2000): *Northern Soul Top 500*, Goldmine Publications, ISBN 0-9539291-0-8
* Townend, Mike (2004): *Burnley*, Tempus Publishing, ISBN 0-7524-1566-2
* Townend, Mike (2006): *Burnley Revisited*, Tempus Publishing, ISBN 0-7524-3996-0

## Eksterne lenker
* 
* Burnley Borough Council, offisielt nettsted
* Visit Burnley, offisielt turistnettsted
* Ordnance Surveys kart over østlige Burnley i 1890
* Ordnance Surveys kart over vestlige Burnley i 1890
Oluwasegun Abiodun

**Oluwasegun Abiodun** (født 1984) er en nigeriansk tidligere fotballspiller. Han spilte for  i sesongene 2009 og 2010.

Han kom til Skeid i januar 2009 foran klubbens comeback i Adeccoligaen. Abiodun ble klubbens toppscorer med sju nettkjenninger i løpet av sesongen. Abiodun har tidligere spilt for nigerianske Julius Berger, israelske Maccabi Haifa, Al Whada fra De forente arabiske emirater og Hamarkameratene. Han er angrepsspiller. Ifølge Ståle Solbakken var Abiodun en sjeldent talentfull spiller som ikke fikk realisert sitt fulle potensial. Arild Stavrum uttalte at «jeg så et voldsomt potensial i ham, for det var en veldig god spiller».

Abiodun spilte i Mesterligaen med Maccabi Haifa, og fikk kamper for det nigerianske OL-landslaget, som var nær å komme til OL i Athen 2004. For det nigerianske U23-landslaget fikk han ni kamper. Han var kaptein på nigerianske aldersbestemte landslag.

Han kom til Ham-Kam halvveis i 2004-sesongen, og debuterte mot FFK 12. september 2004. I 2006 skåret han fem mål og ble Ham-Kams toppskårer sammen med Roman Kienast.

I september 2011 meldte *[[VG]]* at Abiodun var anholdt for ulovlig opphold i Norge og at han snarlig ville bli deportert.

## Kamper og mål
* **2004:** 6 kamper (Ham-Kam)
* **2005:** 13 kamper, 2 mål (Ham-Kam)
* **2006:** 17 kamper, 5 mål (Ham-Kam)
* **2007:** 22 kamper, 15 mål (Ham-Kam)
* **2008:** 21 kamper, 1 mål (Ham-Kam)
* **2009:** 17 kamper, 7 mål (Skeid)
* **2010:** 18 kamper, 15 mål (Skeid)

## Referanser


## Eksterne lenker
* Spillerstatistikk hos Norsk Internasjonal fotballstatistikk.no
* Profil på skeid.no
Varangerbotn

**Varangerbotn** er ei bygd og administrasjonssenter i Nesseby kommune i Finnmark. Den ligger ved botnen av Meskefjorden, den innerste delen av Varangerfjorden. Grunnkretsen Varangerbotn hadde 341 innbyggere pr. 1. januar 2017.

Europavei 6 går gjennom Varangerbotn fra vest til øst, mens Europavei 75 tar av her på vei østover mot Vardø, etter å ha hatt felles trasé med E6 fra Utsjok.

Her ligger Varanger samiske museum (nordsamisk: Varjjat Sami Musea). Museet viser samisk kultur i Finnmark. Det består blant annet av Amtsmannsgammen (med båthus, fartøy og samisk håndverk) og *Isak Saba-huset*, barndomshuset til den første samiske representanten på Stortinget. Isak Saba valgt inn på Stortinget for Arbeiderpartiet i 1906 og satt der til 1912.

Varangerbotn er sjekkpunkt for Finnmarksløpet.

## Fotnoter

## Referanser
Linesøya

**Linesøya** er ei øy i Åfjord kommune i Trøndelag. Øya ligger sørvest for Stokkøya. Den har et areal på . Øyas høyeste punkt er Linesfjellet (). Linesøya har også gått under navnet *Vågsøy* eller *Vågsøya*, og dette navnet brukes i en del gamle kart.

Landbruk har vært en av hovednæringene på Linesøya. På Linesøya finnes følgende gårder med egne gårdsnummer: Lines, Sørgård, Eid, Stemma (inklusiv Tørvika) og Nordgård.

Linesøya har bruforbindelse til Stokkøya, som fikk bru til fastlandet i desember 2000. Mesta fikk i oppdrag å bygge brua til Linesøya. Brua er  lang og har enfeltsvei med møteplasser. Opprinnelig var det planlagt at brua ville stå ferdig i mai eller juni 2008, men på grunn av vanskelige bunnforhold ble dette tidspunktet forskyvd til slutten av 2011. Brua sto ferdig 8. oktober 2011. Det ble markert med feiring på toppen av brua, med ca. 800 frammøtte.

På halvøya Øyholmen finnes det rester av en tysk flyradarstasjon fra 1940-45.


Fil:Oyholmen flyradar 0742.JPG|Et radarfundament.
Fil:Oyholmen flyradar 0756.JPG|Rester av en kanonstilling.


## Referanser
Stokkøya

**Stokkøya** er ei øy i Åfjord kommune i Trøndelag. Øya har omtrent 300 innbyggere og et areal på . Høyeste punkt er Kamman, .

Stokkøya fikk fastlandsforbindelse den 15. desember 2000 via den  lange Stokkøybrua til 

Høsten 2001 ble skolen og barnehagen lagt ned og barna overført til skolen i Stokksund.

På vestsiden av Stokkøya ligger Hosnavika og Hosnasand, som med sin lange sandstrand og tindvedkratt ovenfor flomålet ofte regnes som den fineste stranden på Fosen og kanskje hele Trøndelag.
Lauvøya

:*For andre øyer, se: [[Lauvøya (Dønna)]], [[Lauvøya (Flatanger)]] og [[Lauvøya (Vikna)]].*

**Lauvøya** er ei øy i Åfjord kommune i Trøndelag. Lauvøya ligger nordøst for Lauvøyfjorden, sørvest for Skråfjorden og sør for Linesfjorden. Lauvøya har veiforbindelse via ei 850 meter lang veifylling til Førsholman og videre til fastlandet. Lauvøya kalles «Fosens grønne øy».

Øya har omtrent 25 innbyggere. Hver sommer arrangeres Lauvøydagene på grendahuset. I regi av dette er det også en turmarsj rundt øya. For de små er det en kort sjørøverløype.

Det har vært skole, butikk og leirskole der. Nå er de nedlagt, men brukes som vanlige hus eller feriesteder.

## Referanser


## Eksterne lenker
* Lauvøya. Faktaark fra Kartverket.
Peter Sørensen

**Peter Østergaard Sørensen** (født 24. mars 1973) er en dansk fotballtrener og tidligere fotballspiller.

Han spilte for Hamarkameratene, Malmø FF, Silkeborg IF og FC Groningen. Sørensen spilte både på midtbanen og som midtstopper. (Den siste posisjonen spilte han mest i Hamarkameratene etter å ha overbevist trener Ståle Solbakken på treninger).

Sørensen kom til Ham-Kam foran 2003–sesongen, som et av Solbakkens første spillerkjøp. Han var kaptein når han spilte og skåret Ham-Kams første mål på Briskeby gressbane i tippeligaen på ni år, da han satte inn 1–1 på overtid mot Tromsø IL i april 2004. Etter 2005-sesongen la han opp som fotballspiller, mye på grunn av skader. I 2006 ble Sørensen ansatt som assistenttrener hos den danske klubben Vejle Boldklub, og fra 1. januar 2009 til 2010 var han hovedtrener for FC Fredericia. før han ble hovedtrener i AGF Fodbold. Den 15. mai 2014 ble Sørensen presentert som ny trener for Hamarkameratene, men i begynnelsen av juli samme år ble Sørensen og Ham-Kam enige om å bryte kontrakten som følge av klubbens økonomiske problemer.

## Referanser


## Eksterne lenker
* 
* NIFS.no – Sørensens spillerprofil hos Norsk & Internasjonal Fotballstatistikk
* HamKam.no – Sørensens spillerprofil hos Hamarkameratene
Rusta leir

**Rusta leir** ligger i Bardufoss i Målselv kommune, like ved og nord for Heggelia leir, og er en av mange militærleirer i Indre Troms. 

Rusta leir ligger helt inntil Bardufoss flystasjon, som huser 139 Luftving, Luftforsvarets flygeskole og 718 skvadron (dronetjeneste) og FLO/Luft Bardufoss. 

Stridstrenbataljonen (tidligere Logistikkbataljonen), Hærstaben og brigadestaben har Rusta leir som standkvarter. 
Tidligere holdt Luftvernbataljonen til ved Rusta leir, men denne er nå nedlagt. Voksenopplæringen i Rusta leir og Heggelia leir er slått sammen, og befinner seg nå på Rusta leir. Delen av leiren som huser Stridstrenbataljonen har tre kaserner, messe, VO, vaktbod,samt administrasjons- og kontorbygg. 

Heggelia garnison besto på 1970-tallet av to leirer, Rusta leir og Heggelia leir. I Rusta leir lå Lett luftvernartleri, teknisk kompani og transportkompniet. 

Rusta leir ligger ca. 30-40 km unna Setermoen leir og Skjold leir som huser andre bataljoner fra Brigade Nord. 

## Referanser
Harbakhula

**Harbakhula** er en naturlig grotte i Harbakfjellet i Åfjord kommune i Trøndelag. Hulen er den største i landsdelen og er 30&ndash;40&nbsp;m høy og 130&ndash;140&nbsp;m dyp. Inne i hulen finnes det spor etter en mur som har gått fra vegg til vegg, dette viser at hula sannsynligvis har hatt en funksjon som bygdeborg. 

Det går merket sti opp til hulen, og den er tidvis åsted for konserter og andre kulturarrangementer.

## Referanser


## Eksterne lenker
*
Francisco de Borja

** Francisco de Borja ** (født 1441 i Xàtiva eller Valencia i Spania, død 4. november 1511 i Roma) var en av Den katolske kirkes kardinaler. Han var erkebiskop av Cosenza.

Han ble kreert til kardinal 19. februar 1500 av sin slektning pave Alexander VI, med *[[Santa Cecilia in Trastevere|Santa Cecilia]]* som tittelkirke.

Han ble avsatt som kardinal og ekskommunisert av pave Julius II den 24. oktober 1511 fordi han deltok på det skismatiske konsilet i Pisa (1511–1512). Det ble også kardinalene Federico Sanseverino, Bernardino López de Carvajal, Guillaume Briçonnet og René de Prie, men de levde lenge nok til at den neste pontiff, pave Leo X, fikk benådet og gjeninnsatt dem.

## Referanser


## Eksterne lenker
*  Biografi på The Cardinals of the Holy Roman Church
Juan de Vera

**Juan de Vera** (født 25. november 1453 i Alzira ved La Ribera Alta i Spania, død 4. mai 1507 i Roma) var en av Den katolske kirkes kardinaler. Han var erkebiskop av Salerno. Senere ble han biskop av Leon.

Han ble kreert til kardinal 19. februar 1500 av pave Alexander VI, med *[[Santa Balbina]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Ludovico Prodocator

**Ludovico Prodocator** eller **Podochatero, Podocatharo, Podocatharus, Podacatharus, Podocathro** (født 1429 på Kypros, død 25. august 1504) var en av Den katolske kirkes kardinaler. Han var biskop av Capacio.

Han ble kreert til kardinal 19. februar 1500 av pave Alexander VI.

## Referanser


## Eksterne lenker
* Biografi på The Cardinals of the Holy Roman Church
Giovanni Stefano Ferrero

**Giovanni Stefano Ferrero** (født 5. mai 1474, død 5. november 1511) var en av Den katolske kirkes kardinaler. Han var biskop av Vercelli. 
Han ble kreert *[[in pectore]]* til kardinal 19. februar 1500 av pave Alexander VI, og publisert 28. juni 1502.
## Episkopalgenealogi
Hans episkopalgenealogi lar seg bare spore tilbake ett ledd:
* Biskop Andrea Novelli (?-1513)
* Kardinal *Giovanni Stefano Ferrero* (1474-1510) *bispeviet 1500

## Referanser


## Eksterne lenker
* Biografi på The Cardinals of the Holy Roman Church
Burnley (distrikt)

**Burnley** er et administrativt distrikt i Lancashire, England. Det har navn etter administrasjonssenteret, byen Burnley.

Distriktet ble opprettet i 1974 ved at Burnley by ble slått sammen med Padiham og Burnley landdistrikt. I 1960-årene hadde dette området nesten 100&nbsp;000 innbyggere, men folketallet sank så under 90&nbsp;000. Av disse bor de aller fleste, omkring 74&nbsp;000, i Burnley by. Distriktet dekker et areal på 110,70 km² og hadde 87&nbsp;059 innbyggere i 2011.

## Steder i distriktet
*Burnley, Burnley Lane, Burnley Wood
*Fulledge
*Haggate, Hapton, Holme Chapel, Hurstwood
*Mereclough
*Padiham
*Rose Grove, Rose Hill
*Walk Mill, Worsthorne

## Referanser


## Eksterne lenker
*
Pietro Isvalies

**Pietro Isvalies** (født i Messina på Sicilia, død 22. september 1511 i Roma) var en av Den katolske kirkes kardinaler. Han var erkebiskop av Reggio Calabria.

Han ble kreert til kardinal 19. februar 1500 av pave Alexander VI.

## Episkopalgenealogi
Hans episkopalgenealogi er:
* Biskop Marien de Qualeatis ( -1493)
* Erkebiskop Bartolomeo Flores ( -1498) *1489
* Kardinal *Pietro Isvalies* (?-1511) *1497

## Eksterne lenker
* Biografi på The Cardinals of the Holy Roman Church
Marco Cornaro

** Marco Cornaro** (født 1482 i Venezia, død 24. juli 1524) var en av Den katolske kirkes kardinaler og biskoper.

Han ble kreert til kardinal 19. februar 1500 av pave Alexander VI, med *[[Santa Maria in Portico Octaviae]]* som titulus, i 1519 opterte han til *[[Santa Maria in Via Lata]]*.

I 1505 kommisjonerte han det vakkert illustrerte verk som er blitt kjent som Cornaro-missalet.

## Referanser


## Eksterne lenker
*  Biografi på The Cardinals of the Holy Roman Church
Tamás Bakócz

**Tamás Bakócz de Erdőd** (født 1442, død 15. juni 1521) var en av Den katolske kirkes kardinaler, latinsk patriark av Konstantinopel og erkebiskop av Esztergom og kansler i Ungarn.

Han ble kreert til kardinal 19. februar 1500 av pave Alexander VI, med *[[Santi Silvestro e Martino ai Monti]]* som tittelkirke.
Grytøya

**Grytøya** (nordsamisk: *Rivttek*) er ei øy i Harstad kommune i Troms. Øya ligger nord for Hinnøya omgitt av Toppsundet i sør, Kvernsundet i nord, Andfjorden i vest og Vågsfjorden i øst. 

Grytøya har et areal på , og et folketall på 454 (2012). Det høyeste punktet er det 1&nbsp;013 meter høye fjellet Nona. Inntil den 1. januar 2013 var 38 kvadratkilometer av nordsiden av øya en del av den tidligere Bjarkøy kommune. 

De største befolkningssentrene på øya er fiskeværet Grøtavær og bygdene  Bessebostad og Fenes. Lundenes kirke og bygdetunet ligger sør på øya. Grøtavær kirke ligger i Grøtavær. 

Adkomst til øya er med ferjesambandet Stornes–Bjørnerå fra Hinnøya til ferjeleiet på Bjørnrå sør på øya. Fergeforbindelsen er en del av fylkesvei 8670 fra Harstad som går på østsiden av Grytøya fram til Bjarkøya gjennom Bjarkøyforbindelsen som åpnet i desember 2018. Fra ferjeleiet går Fylkesvei 7756 på vestsiden av øya gjennom Toppentunnelen fram til Grøtavær. 

Gartneriet på Grytøya startet opp i 1926 og leverer roser og potteplanter til Harstad-området og Vesterålen. Dragland planteskole startet opp i 1962.

I 1972 styrtet en Twin Otter på vei fra Bardufoss til Stokmarknes i fjellet Litjetussen. 17 mennesker omkom i ulykken, som senere ble kalt Grytøya-ulykken.

## Fjell på Grytøya (ikke uttømmemnde)
* Nona
* Litjetussen
* Hattfjellet
* Trolltinden (Harstad)

## Referanser


## Se også
* Grytøya-ulykken
* Bjarkøyforbindelsen
* Toppentunnelen
## Eksterne lenker
* 
* Grytøy bygdetun 
* Norsk leirskoleforening: Grøtavær leirskole 
* Videovandring, Ola Heide forteller om huldrebosteder i Forsmarka på Inner-Gryta.
Snønipa

**Snønipa** er et det høyeste fjellet i Sunnfjord kommune og Gloppen kommune i Vestland. Det er  meter høyt. Fjellet ligger som en nunatak i Myklebustbreen (Snønipbreen), som ligger vest for Jostedalsbreen på grensen mellom kommunene Sunnfjord, Gloppen og Stryn.

## Fotnoter



## Referanser




## Eksterne lenker
* Fyldig artikkel om Snønipa på peakbook.org
* Toppomania Fakta om Snønipa
Svanfossen

**Svanfossen** er en foss i elven Vorma beliggende i Fenstad i Nes kommune i Akershus.

Mjøsa ble første gang regulert i 1859 med en dam i Sundfossen ved Eidsvoll, som skulle øke vanndybden i Vorma for å lette helårstrafikk mellom Mjøsa og Eidsvoll i Vormas øvre deler mellom Eidsvoll og Minnesund. På denne måten kunne jernbanen fra Oslo korrespondere med dampbåtene til de tre mjøsbyene og videre frakt av mennesker og gods fra Lillehammer nordover Gudbrandsdalen til Trondheim.

Reguleringsdammen for Mjøsa i Svanfossen (lenger ned i Vorma) sto ferdig i 1910 og har blitt ombygget flere ganger opp gjennom årene. Dammen i sin nåværende form sto ferdig i 1963. Glommens og Laagens Brukseierforening har konsesjon for regulering av Mjøsa, den siste med gyldighet fra 1947.

Svanfoss sluse ligger ved Svanfossen. Slusen gir adkomst mellom Mjøsa og Vormas nedre deler samt Glomma mellom Rånåsfoss og Funnefoss. Slusen var stengt fra 1973 til 1993, da en restaurert sluse ble åpnet igjen etter et samarbeid mellom NVE, Eidsvoll kommune, Nes kommune og Glommens og Laagens Brukseierforening.

Fil:Svanfoss sluser.JPG|Svanfoss sluse 
Fil:Svanfoss sluse (4947887228).jpg|Fra byggingen av sluseanlegget 
File:Svanfoss sluse2 aug21.jpg|Svanfoss sluse
Knut Henry Haraldsen

**Knut Henry Haraldsen** (født 1976) er en norsk tidligere fotballspiller.

Han spilte som midtstopper og hadde hodestyrken som sitt spesialfelt. Haraldsen har tidligere spilt for Hånes idrettsforening, Vigør, Start, Vålerenga, Bryne og belgiske Westerlo. Han kom til Hamarklubben i juni 2005 etter et toårig utenlandsopphold i den belgiske klubben Westerlo.

Haraldsen spilte for Hamarkameratene mellom 2005 til sesongslutt 2008. 31. januar 2009 signerte han en toårskontrakt med Start. Etter 2010-sesongen fikk han ikke fornyet kontrakten med Start.

Han spilte eliteseriefotball for fire ulike klubber: Bryne, Start, Vålerenga og Hamarkameratene. 

## Familie
Knut Henry Haraldsen er storebror til fotballspilleren Tom Reidar Haraldsen.

## Referanser


## Eksterne lenker
* 
* HamKam.no – Spillerbiografien til Knut Henry Haraldsen
* Norsk & Internasjonal Fotballstatistikk.no – Spillerprofilen til Knut Henry Haraldsen 
* ikstart.no - Ny spiller til Start
Federico Sanseverino

**Federico Sanseverino** (født 1475 eller 1477, død 7. august 1516) var en av Den katolske kirkes kardinaler.

Han ble kreert til kardinal *in pectore* 9. mars 1489 av pave Innocens VIII, som døde uten å ha «publisert» ham. Imidlertid intervenerte kardinal Ascanio Sforza under sedesvakansen og publiserte utnevnelsen, slik at Sanseverino kunne delta på konklaven.

Han ble avsatt som kardinal og ekskommunisert av pave Julius II den 24. oktober 1511 fordi han deltok på det skismatiske konsilet i Pisa (1511–1512). Det ble også kardinalene Francisco de Borja, Bernardino López de Carvajal, Guillaume Briçonnet og René de Prie, pave Leo X fikk benådet og gjeninnsatt dem (unntatt Francisco de Borja, som døde i 1511).

## Referanser


## Eksterne lenker
* Biografi på The Cardinals of the Holy Roman Church
Lorenzo Cybo de Mari

**Lorenzo Cybo de Mari** (født 1450/1451, død 21. desember 1503) var en av Den katolske kirkes kardinaler. Han var erkebiskop av Benevento.

Han ble kreert til kardinal 9. mars 1489 av sin onkel pave Innocens VIII, med *[[Santa Susanna]]* som tittelkirke. Senere, 1497, fikk han *[[in commendam]]* tittelkirken *[[Santa Cecilia in Trastevere|Santa Cecilia]]*.

## Referanser
Burøysund bygdemuseum

**Burøysund Bygdemuseum** ble stiftet i 1990 for å ta vare på den gamle kystkulturen på øya Vanna. Museet ligger i Burøysund på Vanna i Troms, ca. 3 mil fra fergeleiet i Skåningsbukt. Museets samlinger består av to hus, «Havglimtbua» og «Naustet» og flere gamle båter, deriblant en nordlandsbåt, «Måsen».     

**Museets formål:**
*å samle inn, registrere og bevare gjenstander av kunst- og kulturhistorisk verdi. 
*å opprette et bygdetun med bygninger og innbo, som kan gi et bilde av folks liv og virke i eldre tid.
*å bevare eldre bygninger på Vannøya.
*å arbeide for å bevare faste kulturminner av alle slag i området.
*å bevare skrevne kilder, gamle dokumenter, bilder og annet arkivmateriale fra eldre tid.
*å arbeide for å spre kjennskap til kommunens historie, kulturhistorie og naturhistorie.

## Referanser
Ardicino della Porta den yngre

**Ardicino della Porta** den yngre (født 1434, død 4. februar 1493) var en av Den katolske kirkes kardinaler. Han var biskop av Aleria på Korsika.

Han ble kreert til kardinal 9. mars 1489 av sin onkel pave Innocens VIII.

## Referanser


## Eksterne lenker
* Biografi på The Cardinals of the Holy Roman Church
Axel Smeets

**Axel Smeets** (født 12. juli 1974 i Brussel) er en tidligere belgisk fotballspiller og nå fotballagent. Han har tidligere spilt for Bosvoorde, Anderlecht, Standard Liège, Salamanca, Gent, Charleroi, Sheffield United, Lierse, Ham-Kam og Ankaragücü. Han er høyreback, og har 25 kamper for det belgiske U21-landslaget.

Smeets skulle egentlig spille for Torino i 2004, men i de avgjørende forhandlingene ble det uenighet, og han kom til Hamar i stedet. Der var han en av de ledende spillerne da Ham-Kam kom på femteplass i sin første sesong i eliteserien på ni år. NISO satte ham som høyreback i sitt årets lag for 2004.

Etter at den aktive spillerkarrieren tok slutt i 2006 begynte Smeets som spilleragent hos belgiske *Star Factory Football Management*, hvor han fikk ansvaret for Skandinavia og Norge.

## Referanser


## Eksterne lenker
* 
* NIFS.no – Smeets spillerprofil hos Norsk & Internasjonal Fotballstatistikk
* HamKam.no – Smeets spillerprofil hos Hamarkameratene
Novelletter

**Novelletter** kan vise til:
*Novelletter – en novellesamling av Alexander Kielland fra 1879.
*Novelletter – en novellesamling av Hans Jæger fra 1889.
André d’Espinay

** André d'Espinay ** (født ca. 1451, død 10. november 1500) var en av Den katolske kirkes kardinaler. Han var erkebiskop av Bordeaux i Frankrike.

Han ble kreert til kardinal 9. mars 1489 av sin onkel pave Innocens VIII.

## Referanser
Krøkle

**Krøkle** (*Osmerus eperlanus*) er en fisk som lever i ferskvann i Sør-Norge. Arten er liten og mer eller mindre gjennomsiktig. Den har en markant, agurkaktig lukt.

Norsk sportsfiskerrekord: 0,064, Stein Engebråten, Skarnes, Hurdalssjøen, 05.03.2005 

## Referanser




## Eksterne lenker
* 
*
Finn Myrstad

**Finn Jürgen Lützow-Holm Myrstad** (født 4. april 1981 i Florø) var leder i Europeisk Ungdom fra 2005 til 2007. 

## Utdannelse og karriere
Han tok artium ved Oslo katedralskole i 2001 og er utdannet bachelor i statsvitenskap ved Universitetet i Oslo.

I 2007 arbeidet han i Europapolitisk avdeling i Utenriksdepartementet, deretter (2007–2008) tok han en mastergrad i europeisk politikk ved London School of Economics and Political Science. I perioden 2008–2011 var han blant annet nestleder for Brusselkontoret AS, et brusselbasert konsulentselskap med spesialkompetanse på forholdet mellom Norge, EU og EØS. Han avsluttet sin tid i Brussel som spesialrådgiver for Statnetts kontor i Brussel.

Han har også vært aktiv i CISV, NorMUN og Det europeiske ungdomsparlamentet (EUP). Myrstad har vært ungdomsdelegat til FNs generalforsamling og FNs bosetningsprogram (Habitat).

Myrstad er fagdirektør for digitale tjenester i Forbrukerrådet. Han leder også digitalkomiteen i det transatlantiske forbrukernettverket (TACD).

## Referanser
Opel Ascona

**Opel Ascona** A ble introdusert i 1970 og var søstermodell til Manta A. A-modellen ble produsert frem til 1975, da den ble avløst av Ascona B. Toppmodellen til Ascona B het Black Jack. Den kraftigste Ascona som ble levert fra Opel, het **Ascona B 400**. Denne ble levert med en 2,4 liters 16v sugemotor på 144hk (gateversjonen). Bilen er teknisk lik Manta B 400, og disse bilene er brukt mye i rally opp igjennom årene. Ascona B ble produsert frem til 1981, da den forhjulsdrevne Ascona C ble introdusert. Ascona C ble i 1982 kåret til «Årets bil i verden» og fikk også utmerkelsen «Det gyldne ratt» (Das goldene lenkrad) i Forbundsrepublikken Tyskland. Ascona C ble høsten 1988 avløst av Vectra A.

Ascona C ble produsert i Antwerpen (Belgia), Rüsselsheim (Forbundsrepublikken Tyskland) og i Luton, (England). I England gikk den under navnet Vauxhall Cavalier. Der kunne man også få den som stasjonsvogn. Den ble også produsert i Brasil under navnet Chevrolet Monza. Søstermodellene i USA het henholdsvis Chevrolet Cavalier, Cadillac Cimarron, Pontiac Sunbird (senere omdøpt til Sunfire), Oldsmobile Firenza og Buick Skyhawk. Søstermodellen i Australia het Holden Camira, mens Isuzu Aska var navnet på søstermodellen i Japan. 

Alle disse bilene hadde samme plattform som Ascona C.

## Eksterne lenker
* 
* Opel Motorsport Club
* Opelregisteret
Etan

**Etan** er et enkelt hydrokarbon som blant annet inngår i naturgass.  Ved normalt trykk og temperatur er etan en luktløs og fargeløs gass. Etan er et høyst brennbart kjemikalie.
Google Earth

**Google Earth** er et globusprogram fra dataselskapet Google der man kan se satellittbilder fra hele jordkloden. Det varierer fra sted til sted hvor bra oppløsningen på bildene er, men på noen steder, som for eksempel i Bergen og Oslo, kan man se biler på parkeringsplasser og folk i gater.

Google Earth het tidligere ***Earth Viewer*** og var produsert av *Keyhole*, men skiftet navn da Google kjøpte selskapet.

Ideen bak teknologien ble hentet fra tyske TerraVision som mange år tidligere hadde utviklet en tilsvarende PC-programvare.

## Funksjoner
I tillegg til å se satellitt- og flybilder av hele jordkloden, kan man se landskap og bygninger i 3D. Man kan forandre synsvinkelen, og det er da mulig å se for eksempel fjellene i Jotunheimen med tilnærmet naturtro profil. Man kan også se opp og studere stjernehimmelen.

### SketchUp
Google har lansert gratisprogrammet Google SketchUp. Med dette programmet kan man enkelt konstruere og publisere 3D-modeller for Google Earth. På nettstedet 3D Warehouse publiseres fortløpende 3D-modeller for Google Earth.

### PlaceMarks
I Google Earth kan man legge til og dele bokmerker (PlaceMarks) som kan inneholde både tekst og bilder som vises i et vindu.

### Overlays
Man kan også legge til «Image Overlays». For eksempel kan man legge inn et kart, flyfoto eller satellittbilde for et område.

### Oppdaterte databaser
Google Earth kan også brukes til fortløpende automatiske oppslag i databaser som er tilpasset slik bruk ved hjelp av en såkalt Network Link. Ved hjelp av disse kan man for eksempel følge flytrafikk, regattaer og sykkelløp som Tour de France.

### Bildebase
Bildebasen i Google Earth blir oppdatert og utvidet med ujevne mellomrom. Foreløpig er Norge for det meste dekket med lavoppløselige bilder.

### Flysimulator
«Google Earth Flight Simulator» er en integrert flysimulator i Google Earth. Ved hjelp av simulatoren kan man fly verden rundt i forskjellige flytyper, som f.eks. Airbus A380.

## Referanser


## Eksterne lenker
* 
* 
*  German Google Earth Community 
*  View Wikipedia in Google-Earth (english) 
*  LiveLookup oppslag i Reiselivsbasen fra Google Earth, viser overnattingssteder i Norge med avstand og retning i forhold til skjerm senter.
*  Info and News of the powerful Google Earth
Opel Commodore

:*Må ikke forveksles med den australske søstermodellen [[Holden Commodore]].*
**Opel Commodore** A ble introdusert i 1967, som en mer påkostet utgave av Rekord C, som hadde blitt introdusert i 1966. Commodore hadde 6-sylindret motor og 5-bolts understell, i motsetning til Rekord som hadde 4 sylindre og understell med 4 hjulbolter (bortsett fra Sprint-utgaven). Fronten var også noe lenger for å få plass til den 6-sylindrede motoren på de tidlige utgavene. Rekord E2 og Commodore C hadde likt karosseri.

Commodore A kunne man også få som GS og GS/E, to "versting-modeller" fra Opel på den tiden. GS-utgaven hadde to forgassere, mens GS/E-utgaven hadde Bosch D-jetronic elektronisk innsprøytning. En GS/E-utgave ble brukt i actionfilmen Cold Sweat fra 1970, med Charles Bronson og Liv Ullmann i hovedrollene. Samme år ble en GS-utgave i cabriolet, sammen med Opel Kaptein A-modell, brukt i den italienske filmen Le Mans scorciatoia per l'inferno. 
Mange tror at man i starten kunne velge mellom 2200 og 2500 kubikkcentimeter motor på Commodore, men 2200 ble solgt i et antall på ca 10000 biler som Rekord "6" fra 1967 til 1968. A-modellen ble produsert til 1971, da Commodore B ble introdusert. Den ble levert med motorstørrelser på 2500 og 2800 og ble produsert frem til 1977, da den ble avløst av Commodore C. Commodore C ble produsert fra 1978 til 1982 og ble levert med 2,5-liters motor. For modellåret 1982 kunne man velge mellom 2,5 S og 2,5 E. S hadde forgassermotor, mens E hadde direkte innsprøytning. Nytt av året var også stasjonsvogn, kalt Voyage. Commodore ble imidlertid nedlagt fra og med 1983, da man betraktet Rekord og Senator som fullgode alternativer.

Foruten høy slitestyrke scoret Rekord C og Commodore A særlig høyt på ergonomi, lavt støynivå og komfortabel fjæring.

## Eksterne lenker
* Opel Motorsport Club
Opel Senator

**Opel Senator** A1 ble introdusert i 1977 og ble levert med 2.8 S (forgassermotor), 3.0 S (forgassermotor) eller 3.0 E (direkte innsprøyting). Spesielt sistnevnte motoralternativ fikk lovord i motorpressen for sine ytelser. Produksjonen av 2.8 S og 3.0 S ble senere nedlagt, til fordel for 2.5 E.

I 1982 ble A1 modifisert i form av A2, og ble levert med 2,3 D, 2,3 TD (Comprex Diesel Turbo), 2,2i, 2,5i og 3,0i. Diesel- modellene kjennetegnes av det spesielle panseret med en opphøyning i midten. Senator A1 kan,hvis du ser stort på det, ligne en større og finere  utgaveRekord E1, mens Senator A2 kan ligne litt på en større Rekord E2 av utseendet. I forhold til Rekord kom disse bilene med større motor, bedre bremser, grøftelys, servo og bedre komfort som standard, mens ting som differensialbrems, kjørecomputer, elektrisk takluke, elektriske vinduer, ABS-bremser er ekstrautstyr, bortsett fra på CD-utgaven (Corps Diplomatique), hvor det var standardutstyr

Senator A kom også i coupe-utgave, kalt Opel Monza.

Senator A2 ble produsert frem til 1987, da Senator B ble introdusert. Den kom i 2,5i (140hk), 2,6i 12V (150hk) og 3.0i 12V (177HK på 3-litersmotoren), samt 24V (204HK på 3-litersmotoren) Den ble produsert frem til 1994. Det ble også laget en sportsmodell fra Irmscher med en 4.0 24V på 277HK, bygget på Senator B2-modellen.

Senator ble tatt ut av produksjon fordi Omega B(1) hadde det meste av utstyret som Senator B(1) hadde. Senator var også en god del dyrere enn Omega A. Det ble produsert 68&nbsp;000 Senator B.

I Storbritannia ble bilene solgt under merkenavnet Vauxhall (Royale, Royale Coupe, Monza). 
I lettere modifisert utgave også som Buick, Holden (Commodore, Statesman, med V6/V8 motorer) og som Toyota (Lexcen) i Australia. I Sør-Afrika ble de solgt som Chevrolet og hadde en rekkesekser på 4,1 liter.
BlitzBasic

**BlitzBasic** (**Blitz Basic**) er et programmeringsspråk basert på BASIC utviklet av Mark Sibly og er spesielt rettet mot spillprogrammering. De første versjonene av Blitz Basic var opprinnelig for Amiga, hvor det konkurrerte med en annen basic-dialekt, AMOS. Den første utgaven av spillet *[[Worms (videospill)|Worms]]* ble programmert i Blitz Basic for Amiga. Amiga-støtten har senere blitt kuttet, og BlitzBasic kommer nå versjoner for operativsystemene Microsoft Windows, Linux og Mac OS X.

BlitzBasic er videreutviklet til tre versjoner, BlitzPlus (*Hovedvekt på [[applikasjoner]]*), Blitz3D (*Hovedvekt på [[Videospill|spill]]*) og BlitzMax (*Modulbasert profesjonelt objektorientert programmeringsspråk*).

## Eksterne lenker
*
Atle Maurud

**Atle Maurud** (født 1970) er en norsk tidligere fotballspiller for klubbene Gjøvik-Lyn, Hamarkameratene, Lyn, FF Lillehammer og Raufoss Idrettslag. Han er nå sportslig leder for Gjøvik-Lyn. Maurud var for øvrig toppskårer for Ham-Kam i 1995, 1996, 1998 og i 2000.

## Karriere
* 1987–92: Gjøvik Sport
* 1993: Gjøvik-Lyn
* 1993–96: Hamarkameratene
* 1997: Lyn
* 1998–01: Hamarkameratene
* Høsten 2001: Utlån til FF Lillehammer
* 2002: Raufoss Idrettslag
* 2003-2005 : Gjøvik-Lyn

## Referanser


## Eksterne lenker
* 
* HamKam.no – Atle Mauruds spillerprofil hos Hamarkameratene
* LynFotball.no – Atle Mauruds spillerprofil hos Lyn
Olav Dag Hauge

**Olav Dag Hauge** (født 8. februar 1943) er en pensjonert prest som var domprost i Oslo. Den tidligere feltprosten i Det norske forsvar ble utnevnt til domprost i statsråd fredag 4. desember 1998.

Før feltprostgjerningen, som varte i drøye to år, har han vært flystasjonsprest ved Sola Lufthavn, kallskapellan i Søndre Land prestegjeld, residerende kapellan i Høvik prestegjeld og feltprest for den norske FN-styrkene i Libanon.

Hauge har også vært generalsekretær i Den norske kirkes presteforening.

Hauge ble i 2013 utnevnt til kommandør av St. Olavs Orden «for sitt brede samfunnsengasjement».

Olav Dag Hauge er sønn til biskop Dagfinn Hauge.

## Referanser
Einar Aas

:*For forretningsmannen, se [[Einar Aas (forretningsmann)]]*

**Einar Jan Aas** (født 1955) er en norsk tidligere fotballspiller. Han var den første nordmann som spilte profesjonell fotball i England, og den første norske spilleren som har spilt profesjonell fotball i både England og Tyskland. På de lagene han spilte inntok han hele tiden en posisjon som midtstopper. Aas' karriere ble amputert pga. lange skadefravær.

## Karriere
Aas spilte for Moss Fotballklubb i sin ungdom. Han var en plasseringssikker og rask midtstopper.

*[[VG]]* kåret han til *Årets forsvarsspiller* i 1979.

### Klubblag
Aas startet karrieren i Moss FK i 1973. I 1976 rykket laget opp til 1. divisjon som den gang var toppdivisjonen i norsk fotball. Året etter fikk han prøve seg på det norske fotballandslaget. Han fikk tilsammen 35 landskamper for . Han var med på det norske landslaget som i 1981 slo  2-1 i en kvalifiseringskamp til fotball-VM.

Aas startet sin profesjonelle karriere i Bayern München i 1980. Sesongen etter gikk han til Nottingham Forest i England, som på den tiden ble ledet av manager Brian Clough. Aas pådro seg høsten 1981 et beinbrudd som satte en stopper for karrieren. 

I 1984 kom han tilbake til Moss FK, hvor han avsluttet karrieren med norsk seriemesterskap i 1987.

### Landslag
Aas debuterte på landslaget i 1978, og spilte 35 landskamper totalt og scoret tre mål.

## Personlig liv
Han tok eksamen ved Kirkeparken videregående skole. Han har gått på Norges idrettshøgskole.

## Meritter

### Med Bayern München
* Bundesligaen: 1980 og 1981

### Med Moss Fotballklubb
* Eliteserien: 1987

## Referanser


## Eksterne lenker
* 
*  Einar Aas på eu-football.info
Bestalling

**Bestalling** er den utnevnelse en embetsmann mottar når han utnevnes til et embete av kongen i statsråd. Mer spesifikt refererer det til utnevnelsesbrevet. Dette dokument inneholder blant annet som vilkår at vedkommende har plikt til å finne seg i de forandringer av embetets forretningsskrets eller embetsdistriktets utstrekning som måtte bli bestemt ved lov. Bestalling tilstilles embetsmannen og skal i påkommende tilfelle tjene ham som legitimasjon. Begrepet har vært brukt i norsk statsforvaltning i århundrer.

I Norge utstedes det ved utnevnelse av embetsmann et bestallingsdokument. Dette dokumentet signeres av Kongen og kontrasigneres i tråd med bestemmelsene i Grunnloven § 31. Dokumentet sendes til embetsmannen først når Statsministerens kontor har mottatt underskrevet embetsed. Forutgående edsavleggelse et absolutt krav etter embetsedloven §&nbsp;3: «Ved utnevnelse i embete må ed eller forsikring etter Grunnloven § 21 være gitt før embetsbrev blir utferdiget og før vedkommende tiltrer embetet. Dersom ed eller forsikring ikke er gitt innen en frist som departementet fastsetter, faller utnevnelsen bort.»

Ordet kommer fra tysk "Bestallung". Ordets stamme "stall" betyr et lukket rom, for eksempel til å sette inn dyr. I gammel høytysk språk oftest et sted hvor noen/noe står. Man finner den samme stammen av ordet i det mer kjente norske ordet "Installere".

## Referanser
Embete

**Embete** (tidligere ble også **embede** brukt på riksmål; fra keltisk språk til norrønt *embætti*) er en betegnelse på en høyere stilling, oftest i statstjenesten. En som er innehaver av et embete kalles embetsmann eller også embetskvinne.

I Norge er embete en betegnelse på en stilling hvor innehaveren er utnevnt av Kongen i statsråd. Tidligere var for eksempel alle prestestillinger, professorstillinger med videre embeter, men for å redusere saksmengden i statsråd er antallet embeter betydelig redusert.

De som innehar embetsstillinger har et særlig sterkt stillingsvern, ved at de som hovedregel bare kan avsettes ved dom, jf. Grl. § 22.
Det gjelder visse unntak fra dette, blant annet for medlemmer av statsrådet, ansatte ved statsrådets kontorer, militære ledere og visse andre grupper; disse kan avsettes av Kongen. For alle embetsmenn gjelder dessuten at de kan avsettes når de har nådd en viss aldersgrense, som fastsettes ved særskilt lov.

Bakgrunnen for dette særskilt sterke stillingsvernet, var at grunnlovsfedrene på Eidsvoll fryktet en forfatningsglidning tilbake til enevelde dersom kongen kunne avskjedige embetsmenn på grunn av politisk uenighet. Den relative mangelen på alternative eliter, som adel eller storkapitalister i Norge, førte til at embetsmannsstanden fikk en så fremskutt posisjon i samfunnet at perioden fra 1814 til 1884 omtales om *[[Embetsmannsstaten]]*.

## Se også
* Embetsmann
* Embetseksamen
* Embetsbolig
* Embetsmannsstaten

## Referanser
Sheffield Wednesday FC

**Sheffield Wednesday Football Club** er en engelsk fotballklubb. Klubben ble stiftet i 1867 som *The Wednesday Football Club*, og skiftet til det nåværende navnet i 1929. Klubben ble valgt inn i The Football League i 1892. «The Owls», som er kallenavnet til Sheffield Wednesday, spiller hjemmekampene sine på Hillsborough Stadium i Sheffield. Byen Sheffield ligger i den engelske regionen Yorkshire og Humber, omtrent fem mil sør for Leeds.

## Historie
Klubben ble stiftet onsdag (*Wednesday* på engelsk) 4. september 1867. Klubben ble opprinnelig etablert som en avdeling av cricketklubben The Wednesday Cricket Club, da flere av medlemmene som spilte cricket på sommeren likte å spille fotball på høsten, vinteren og våren. Fotballdelen ble etterhvert mer og mer populær og i 1882 ble de delt i to adskilte klubber. I 1887 ble klubben profesjonell, og i 1892 ble The Wednesday innvalgt i Football League. 

I det 21. århundret har klubben vandra mellom 2. og 3. nivå i Football League (*Championship* og *League One*). Klubben rykket ned fra 2. divisjon sesongen 2020/21 etter at klubben ble trukket seks poeng for finansielle regelbrudd. Wednesday hadde vært ni sesonger på rad i Championship.

## Meritter

* Nr. 2 i 1. divisjon: 1960/61.
* Vinner av 2. divisjon: 1899/00, 1925/26, 1951/52, 1955/56 og 1958/59.
* Nr. 2 i 2. divisjon: 1949/50 og 1983/84.
* Nr. 2 i 3. divisjon: 2011/12.
* Opprykk via playoff fra League One (3. nivå): 2004/05.
* Finalist i FA-Cupen: 1890, 1966 og 1993.
* Finalist i ligacupen: 1993.
* Finalist i Charity Shield: 1930.
* Deltakelse i Messebycupen: 1961/62 (kvartfinale) og 1963/64 (2. runde).
* Deltakelse i UEFA-cupen: 1992/93 (2. runde).
* Deltakelse i Intertoto Cup: 1995 (utslått i gruppespillet).

## Kjente spillere
* Paolo Di Canio 
* Petter Rudi
* David Hirst 
* Carlton Palmer 
* Chris Waddle 
* Chris Woods 
* Guy Whittingham
* Benito Carbone  
* Des Walker
* John Sheridan

## Spillerstall
Oppdatert 24. september 2024.

### Utlånte spillere

## Managere
Listen inneholder ikke midlertidige managere.

## Litteratur
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07*. Headline Book Publishing, London. ISBN 0-7553-1526-X

## Referanser


## Eksterne lenker
* 
*  Klubbside fra BBC
*  Oversikt over klubbens resultater i liga og cup 
*  Nettsted om Sheffield Wednesday
*  Nettsted om Sheffield Wednesday (Vitalfootball)
*  Uavhengig nettsted om Sheffield Wednesday (Wednesdayite)
*  Oversikt over engelske landslagsspillere (England Football Online)
*  Klubbside fra Soccerbase
*  The London Owls (Sheffield Wednesdays supporterklubb i London)
Den endelige løsning

**«Den endelige løsning på det jødiske problem»**, på tysk *Endlösung der Judenfrage*, er et uttrykk som viser til det nazistiske Tysklands planer om å løse «det jødiske problem», gjennom systematiske omplasseringer og påfølgende tilintetgjørelser gjennom folkemord på jødene i løpet av den andre verdenskrig. Uttrykket ble skapt av Adolf Eichmann (1906–1962), en av de nazistiske toppene som ledet og hadde oppsyn med kampanjen for folkemordet, mens bakgrunnen for slike utryddelser var de europeiske imperialistmaktenes fremferd mot urbefolkninger i koloniene i Amerika, Asia og Afrika.

## Bakgrunn
Heinrich Himmler var hovedarkitekten bak omstendighetene som kom til å utrydde tre fjerdedeler av alle jøder i Europa. Etter instruksjon fra Adolf Hitler gav Hermann Göring, Hitlers utpekte etterfølger, ordren til SS-general Reinhard Heydrich den 31. juli 1941 om *så snart som mulig oversende meg en hovedplan over materielle og finansielle nødvendigheter for å utføre den ønskelige og «endelige løsning på det jødiske problem»*. Et særlig kjent resultat av dette er Aksjon Reinhardt.

Nazistene samlet jødiske grupper i ghettoer, senere i konsentrasjonsleirer, for å forenkle utnyttelsen av dem og for senere å tilintetgjøre dem.

Wannsee-konferansen som fant sted i Villa Wannensee ved Berlin den 20. januar 1942, var et møte mellom nazioffiserer, politiledelsen og ledere av ulike departement for å diskutere «den endelige løsning». Møtet er også det første kjente møtet med denne agendaen. Etter krigen fant de allierte intakte møtereferater fra konferansen, som ble brukt som verdifulle bevis ved domstolen i Nürnberg.

I store deler av verden benyttes nå *[[holocaust]]* ved omtale av resultatene av «den endelige løsning». Jødene foretrekker det hebraiske ordet *[[shoah]]* (**השואה** katastrofe), også skrevet *sho'ah*, i stedet for holocaust, grunnet ordets etymologi: *Holocaust* betyr direkte oversatt fra gresk «helt oppbrent», som et offer til gudene. Men verken nazistene eller jødene selv anså jødeutryddelsen som noe religiøst offer, slik at betegnelsen blir ganske misvisende.

Et berømt og omtalt offer for «den endelige løsning» ble tenåringsjenta Anne Frank, på grunn av dagboka som hun skrev før hun døde i den tyske konsentrasjonsleiren Bergen-Belsen. Hennes far overlevde holocaust og har publisert store deler av dagboken.

## Opprinnelse

Ifølge den britiske historikeren Richard Overy hadde begrepet endelig løsning bakgrunn i de europeiske imperialistmaktenes utryddelse av urbefolkning i Amerika, Australia og Afrika, som amerikanske urfolk i dagens USA og Aboriginer i Australia.

## Referanser


## Kilder

* Overy, Richard (2021), *Blood and Ruins: The Last Imperial War, 1931-1945*, Viking, ISBN 978-0670025169

## Eksterne lenker

* Nettsted for huset for Wannsee-konferansen (engelsk)
* «The Development of the "Final Solution"», fra Yad Vashem (engelsk), video på YouTube
Lonesome Means Happy

***Doerum: Lonesome Means Happy*** er et soloalbum av Aslak Dørum, utgitt i 2005.

## Sporliste

# «What the Hell» (Aslak Dørum)
# «Lonesome Means Happy» (Aslak Dørum)
# «Still Love You» (Aslak Dørum)
# «Who's Gonna Take Your Boots Off» (Aslak Dørum)
# «My Heart» (Aslak Dørum)
# «Drink Another Day» (Aslak Dørum)
# «Wine & Roses» (Tekst: Aslak Dørum, musikk: Ina Tangerud)
# «I Don't Think So» (Aslak Dørum)
# «Ramblin' Man» (Hank Williams)
# «Here Comes a Regular» (Paul Westerberg)

## Medvirkende
### Musikere
* Aslak Dørum - sang, bass, låtskriver 
* Geir Sundstøl - gitarer, banjo
* Espen Jørgensen - barytongitar 
* Kjartan Kristiansen - dobro, sang på *Drink Another Day*
* Henrik Widerøe - bass på *Who's Gonna Take Your Boots Off*, *Drink Another Day* og *I Don't Think So*
* Christer Knutsen - piano på *Still Love You*, *Who's Gonna Take Your Boots Off* og *Here Comes a Regular*
* Anne Liv Tresselt - trommer 
* Ina Tangerud - vokal på *Lonesome Means Happy*, *Still Love You*, *Who's Gonna Take Your Boots Off*, *My Heart*, *Wine & Roses* og *I Don't Think So*
### Øvrige
* Johnny Skalleberg - mix
* Yngve Sætre - mastering

## Kilder
* Doerum – ''Lonesome Means Happy'' på Discogs
Brasils herrelandslag i fotball

**Brasils herrelandslag i fotball** er det nasjonale fotballaget til Brasil, og dette landslaget blir administrert av Brasils fotballforbund. Det brasilianske fotballforbundet ble stiftet i 1919, og landet ble medlem av FIFA i 1923. Brasil har deltatt i samtlige 22 VM-sluttspill. Nasjonalstadion er Maracanã i Rio de Janeiro.

## Historie
Brasil er det eneste landslaget som har deltatt i samtlige sluttspill som har blitt arrangert. De har vunnet fem VM-titler, og landslaget har også vunnet Copa América og Confederations Cup (kontinentalcupen) en rekke ganger. De vant Kontinentalcupen 2013 på hjemmebane.

## Meritter

* Finalist i VM i 1998.
* Nummer 2 i VM i 1950.

Brasil har vunnet VM på alle kontinentene det er avholdt, bortsett fra Afrika, hvis ene mesterskap i 2010 (avholdt i Sør-Afrika) ble vunnet av Spania.

## VM-resultater

## Nåværende tropp
Oppdatert 5. desember 2022.
Brasils tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Flest landskamper

## Flest landslagsmål

## Kjente spillere på det brasilianske landslaget

## Se også
* Brasils damelandslag i fotball
* Liste over Brasils landskamper i fotball for herrer 1990–1999
*Brasils herrelandslag i fotball i 2009
*Brasils herrelandslag i fotball i 2010
*Brasils herrelandslag i fotball i 2018

## Litteratur
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Referanser


## Eksterne lenker
* 
*  Hjemmeside til det brasilianske fotballforbundet
*  FIFAs profil om Brasil
*  FIFAs VM-2006 profil om Brasil 
*   Oversikt over Brasils landskamper fra 1906 
*  Oversikt over brasilianske spillere som har flest landskamper og landslagsmål (RSSSF)
Reidar Vangen

**Reidar Vangen** (født 3. september 1933, død 28. januar 2002) var en norsk hæroffiser. Vangen var, sammen med oberst Zacharias Backer, en av pionerene og grunnleggerne av fallskjermtjenesten ved daværende Hærens Fallskjermjegerskole. Begge var også aktiv i å utbre fallskjermsporten i Norge sivilt. Variert tjeneste ved en rekke militære avdelinger og staber over hele landet; bl.a. tjeneste som
* kompanisjef og som nestkommanderende for HM Kongens Garde.
* Sjef for Infanteriets øvingsavdeling nr I (IØI) fra 1981 til 1984.
Bataljonssjef for Norbatt-kontingentene XIII og XIV i Libanon fra mai 1984 til mai 1985 med grad av oberst.

Reider Vangen avsluttet sin militære karriere i FO/HST/Infanteriinspektoratet. Han hadde tillitsverv og gjorde en  betydelig innsats for FN-veteranforeningen inntil sin død.

Reidar Vangen var en dyktig o-løper og aktiv i Idrettslaget Hemings/Njårds O-lag.
Jon Simonsen Mølstre

**John Simonsen Mønstre** (født 1802, døde 19. august 1871) var landhandler, poståpner, skysskaffer og gjestgiver i Mølstrevåg og, på hans eldre dager, den første fyrvokteren på Ryvarden fyr. 

Mønstre eide alt land som var rundt Vågen og hadde lakserettighetene. Han ble kalt **Jo Berget** i dagligtale. Han nedstammet fra de gamle norske adelsslekter Dall, Smør og Orm.

Faren Simon hjalp sønnen Ole i gang som landhandler i Sønstabøvåg i Bremnes, Bømlo, og John satte han i gang ca. 1830 i en sjøbu i Mølstrevåg. Sildefisket slo til, og han bygde sjøhus og brygger og eksporterte sild med eget fartøy til utlandet.

John var gift to ganger, først med Berta Ramsland og deretter med Johanne Marie Andersdatter Busch. Hennes far Anders Johannesen Busch (Opdahl) var haugianer, og dro etter Hauges oppfordring først som nybygger til Troms, men etter å ha drevet en stund som jekteskipper, etablerte han seg i kretsen av haugianske kjøpmenn i Bergen.

John Simonsen Mønstre fikk åtte barn, et barn med Berta Ramsland og syv med Johanne Marie Busch.

I 1855 og 1859 ble Johanne og John malt av Norges første afrikamisjonær, Hans Christian Knudsen.

## Referanser